Akken i d-nenna yakan di tatrarit, asenfali udyiz atrar d win i ḥuzan-t tikta tiseklanin tigraɣlanin d tmaynutin i d-yewwin acebbeḥ, anerni, talqayt i usefru aqbayli atrar, anda idyella uzerrer n yiɣerbazen d yimussuten iseklanen igraɣlanen am uḍru ilaw, arumansi d uzamuli. Deg uḍris aqbayli atrar, ad d-naf amussu arumansi d uzamuli ṭṭfen aḥric meqqren di tmedyazt tatrart aladɣa tikta n umussu arumansi i yugten di tewsit-agi, ayagi dayen i d-nettaf di tmedyazt n tayri d tmedyazt n tegrawla.